als_Latn dik_Latn sag_Latn
Ç’të bëj nëse prindërit e mi po divorcohen?
Ja ç’mund të bësh
Fol për shqetësimet e tua. Bëjua të ditur prindërve sa i trishtuar ose i pështjelluar je. Mbase do të mund të të shpjegojnë çfarë po ndodh dhe kështu ta pakësosh ankthin.
Nëse prindërit nuk arrijnë të të japin mbështetjen e duhur, mund t’i hapesh një miku të pjekur.—Proverbat 17:17.
Mbi të gjitha, Ati yt qiellor, ‘
Dëgjuesi i lutjes’ është i gatshëm të të dëgjojë. (Psalmi 65:2) Zbrazja zemrën atij, ‘
sepse ai interesohet për ty’.—1 Pjetrit 5:7.
Çfarë nuk duhet të bësh?
Mos mbaj mëri. «
Prindërit e mi ishin egoistë,—thotë Danieli, prindërit e të cilit u ndanë kur ishte shtatë vjeç.—
Ata s’e vrisnin shumë mendjen për ne dhe për ndikimin e veprimeve të tyre te ne.»
Ç’pasoja do të kishte Danieli nëse nuk do ta frenonte zemërimin dhe do të mbante mëri?—E dhënë: Lexo Proverbat 29:22.
Pse mund të jetë mirë për Danielin që të përpiqet t’i falë prindërit për lëndimin që i kanë shkaktuar?—E dhënë: Lexo Efesianëve 4:31, 32.
Mos u sill në një mënyrë që i shkakton probleme vetes. «
Isha i mërzitur dhe i dëshpëruar pas divorcit të prindërve,—kujton Deni.—
Fillova të kisha probleme në shkollë dhe ngela në klasë një vit. Pas kësaj . . . u bëra si klouni i klasës dhe futesha në shumë sherre.»
Sipas teje, çfarë po përpiqej të arrinte Deni duke u bërë klouni i klasës ose duke u futur në sherre?
Si mund t’i ndihmojë parimi te Galatasve 6:7 njerëzit si Deni që të mos sillen në një mënyrë që i shkaktojnë probleme vetes?
Dëmtimet emocionale kërkojnë kohë që të shërohen. Por, ndërsa jeta jote fillon të rikthehet në normalitet, edhe ti do të fillosh të ndihesh sërish si më parë.
Mëso më shumë
ADOLESHENTËT
Të rinjtë pyesin, vëllimi 1
Alkooli dhe droga, çështjet seksuale, takimet dhe lidhjet janë ndër temat që trajtohen në këtë libër.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn hat_Latn als_Latn als_Latn